《登青龙寺》
宋代·李复

疏爽岩边寺，秋登更晚晴。
连冈横野断，远水隔林明。
废井余荒甃，残碑有旧名。
几经兵火劫，禾黍徧新耕。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。